พระราชกฤษฎีกาพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์พ.ศ. ๒๔๙๗ ภูมิพลอดุลยเดช ป.ร.ให้ไว้ ณ วันที่ ๒๕มกราคม พ.ศ. ๒๔๙๗เป็นปีที่ ๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งคณะสังคมสงเคราะห์ศาสตร์ขึ้นในมหาวิทยาลัยธรรมศาสตร์อาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕และมาตรา ๗ กับ ๕. ของมาตรา ๔๓ และมาตรา ๔๘ แห่งพระราชบัญญัติมหาวิทยาลัยธรรมศาสตร์พ.ศ. ๒๔๙๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ. ๒๔๙๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้จัดตั้งคณะสังคมสงเคราะห์ศาสตร์ขึ้นอีกคณะหนึ่งในมหาวิทยาลัยธรรมศาสตร์มาตรา ๔[๒] การเรียกชื่อปริญญาและการใช้อักษรย่อสำหรับปริญญาในคณะสังคมสงเคราะห์ศาสตร์ ให้กำหนดดังนี้(๑) ผู้ได้ปริญญาตรี เรียกว่า สังคมสงเคราะห์ศาสตร์บัณฑิตใช้อักษรย่อว่า สส.บ.(๒) ผู้ได้ปริญญาโท เรียกว่า สังคมสงเคราะห์ศาสตร์มหาบัณฑิตใช้อักษรย่อว่า สส.ม.(๓) ผู้ได้ปริญญาเอก เรียกว่า สังคมสงเคราะห์ศาสตร์ดุษฎีบัณฑิตใช้อักษรย่อว่า สส.ด.มาตรา ๕[๓] ครุยวิทยฐานะสำหรับปริญญาบัณฑิตของคณะสังคมสงเคราะห์ศาสตร์ให้กำหนดดังนี้ชั้นปริญญาตรี ครุยทำด้วยผ้า แพร หรือเสิร์จ สีดำเย็บเป็นเสื้อคลุมยาวเหนือข้อเท้าพอประมาณ หลังจีบ แขนกว้าง ยาวตกข้อศอกมีพาดบ่าซ้าย ทำด้วยแพร เสิร์จ หรือกำมะหยี่ สีเลือดหมูประกอบด้วยวงกลมเส้นผ่าศูนย์กลาง ๗ เซนติเมตร บนวงกลม มีตราธรรมจักรทำด้วยโลหะสีทองขอบลงยาสีแดงตอนล่างมีอักษรย่อ ม.ธ. ลงยาสีน้ำเงิน ตรงกลางมีพานรัฐธรรมนูญสีทอง ด้านหน้าของพาดบ่ายาวตามลำตัวประมาณ๕๕ เซนติเมตร มีแถบสีขาวทำด้วยไหมพรมหรือขนสัตว์ที่ปลายพาดบ่า กว้าง ๑๐ เซนติเมตรยาว ๑๕ เซนติเมตร หนึ่งแถบ ด้านหลังมีจีบยาวตามลำตัวประมาณ ๕๐ เซนติเมตรมีแถบที่ปลายพาดบ่าเช่นเดียวกับด้านหน้า หนึ่งแถบประกอบด้วยหมวกแผ่นสี่เหลี่ยมด้านเท่ามุมตัดสีดำทำด้วยผ้า แพร หรือเสิร์จมีภู่ห้อยสีเลือดหมูชั้นปริญญาโท เช่นเดียวกับชั้นปริญญาตรีแต่มีแถบสีขาวบนพาดบ่าเพิ่มขึ้นอีกด้านละหนึ่งแถบ สูงจากแถบเดิม ๕ เซนติเมตรชั้นปริญญาเอก เช่นเดียวกับชั้นปริญญาโทแต่มีแถบสีขาวบนพาดบ่าเพิ่มขึ้นอีกด้านละหนึ่งแถบ สูงจากแถบบน ๕ เซนติเมตรมาตรา ๖ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการจอมพล ป. พิบูลสงครามนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยธรรมศาสตร์เห็นสมควรจัดการศึกษาและค้นคว้าในศาสตร์ต่าง ๆเพื่อส่งเสริมวิชาการชั้นสูงและวัฒนธรรมแห่งชาติประการหนึ่ง และอีกประการหนึ่งเพื่อให้เป็นการสอดคล้องกับนโยบายของรัฐบาลอันเกี่ยวแก่การประชาสงเคราะห์การประกันสังคม และการประชาสัมพันธ์จึงได้จัดให้มีการศึกษาวิชาสังคมสงเคราะห์ศาสตร์และวิชาวารสารศาสตร์ให้มีมาตรฐานเทียบเท่ามหาวิทยาลัยในต่างประเทศขึ้นพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ (ฉบับที่ ๒) พ.ศ. ๒๕๐๘[๔]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการปรับปรุงขยายการศึกษาในคณะสังคมสงเคราะห์ศาสตร์มหาวิทยาลัยธรรมศาสตร์ โดยเพิ่มแผนกสังคมวิทยาและมานุษยวิทยาขึ้นอีกแผนกหนึ่งแต่ปัจจุบันนี้การเรียกชื่อปริญญา การใช้อักษรย่อสำหรับปริญญาและครุยวิทยฐานะของคณะสังคมสงเคราะห์ศาสตร์คงกำหนดไว้สำหรับผู้สำเร็จปริญญาแผนกสังคมสงเคราะห์ศาสตร์และแผนกวารสารศาสตร์เท่านั้นในเมื่อเพิ่มแผนกสังคมวิทยาและมานุษยวิทยาขึ้นแล้ว จึงสมควรกำหนดชื่อปริญญา อักษรย่อปริญญาและครุยวิทยฐานะสำหรับผู้สำเร็จปริญญาแผนกสังคมวิทยาและมานุษยวิทยาขึ้นไว้ด้วยพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๓) พ.ศ. ๒๕๑๓[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งแผนกวารสารศาสตร์ คณะสังคมสงเคราะห์ศาสตร์เป็นแผนกอิสระวารสารศาสตร์และสื่อสารมวลชนจึงจำเป็นต้องแก้ไขเพิ่มเติมพระราชกฤษฎีกาว่าด้วยการจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์โดยพระราชกฤษฎีกาฉบับนี้พระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๔) พ.ศ. ๒๕๒๘[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการยกฐานะแผนกสังคมวิทยาและมานุษยวิทยาคณะสังคมสงเคราะห์ศาสตร์มหาวิทยาลัยธรรมศาสตร์ ขึ้นเป็นคณะสังคมวิทยาและมานุษยวิทยา มหาวิทยาลัยธรรมศาสตร์ สมควรยกเลิกการเรียกชื่อปริญญาการใช้อักษรย่อสำหรับปริญญาและครุยวิทยฐานะสำหรับปริญญาบัณฑิตของแผนกสังคมวิทยาและมานุษยวิทยาคณะสังคมสงเคราะห์ศาสตร์ จึงจำเป็นต้องตราพระราชกฤษฎีกานี้วิชชุตา/ผู้จัดทำ๒๐ มกราคม ๒๕๔๔นฤตยา/ผู้ตรวจ๒๓ พฤษภาคม ๒๕๕๔[๑]ราชกิจจานุเบกษาเล่ม ๗๑/ตอนที่ ๑๑/หน้า ๑๘๘/๙ กุมภาพันธ์ ๒๔๙๗[๒] มาตรา ๔แก้ไขเพิ่มเติมโดยพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๔) พ.ศ. ๒๕๒๘[๓] มาตรา ๕แก้ไขเพิ่มเติมโดยพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๔) พ.ศ. ๒๕๒๘[๔] ราชกิจจานุเบกษาเล่ม ๘๒/ตอนที่ ๙๔/ฉบับพิเศษ หน้า ๓๖/๑ พฤศจิกายน ๒๕๐๘[๕] ราชกิจจานุเบกษาเล่ม ๘๗/ตอนที่ ๑๑๖/หน้า ๘๕๔/๑๕ ธันวาคม ๒๕๑๓[๖] ราชกิจจานุเบกษาเล่ม ๑๐๒/ตอนที่ ๒๐/ฉบับพิเศษ หน้า ๑/๑๔ กุมภาพันธ์ ๒๕๒๘